da de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da en de da nb da da da da da da da da da da da da da da nb da da da da nl da da da da da da en da da da da da da da da da en nb da da da da da da da da da da da da da en ca nb da da da da da da da da da da da en en en nl da da da da da da da da da da da da da da en de nb da da en da nl da da da da da da da da en da da da da da da da da da da da da da da da da da da da da es da da da nn da da da da da nb nn da da da da nb da nn da da da da da nb nl da tr da en es en en
En serie du skal se – Filmskribenten
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
LIMITLESS: DEN KOMPLETTE SERIE: En intens serie med forhøjet hjernekapacitet
En serie du skal se: Hvis du har set den intense film Limitless med Bradley Cooper fra 2011 og ikke kunne få nok, kan du nu ånde lettet op. For der er nemlig lavet en serie baseret på det samme koncept om en mand, der ved hjælp af et nyt og farligt lægemiddel bliver i stand til at udnytte hele sin hjernekapacitet, hvilket gør ham til den klogeste mand i verden. Nu er den komplette serie udkommet på dvd her i landet.
I hovedrollen som Brian Finch – manden med den mægtige hjernekapacitet – finder man Jake McDorman. Med denne sin nye og vildt meget forbedrede hjerne begynder han et samarbejde med FBI-agenten Rebecca Harris om at opklare hendes sager – hun spilles af den evigt skarpe Jennifer Carpenter, som de fleste nok vil kende fra den forrygende serie Dexter.
Der er naturligvis mere i spil end FBI-sagerne, for Brian Finch forsøger også på at finde bagmanden bag det vilde hjerneforøgende lægemiddel og ikke mindst årsagen til, at han som den eneste i verden er immun overfor dets ellers dødelige bivirkeninger. Herudover indfinder Bradley Cooper sig i rollen som den magtfulde senator Eddie Morra, som Brian Finch ligeledes forsøger at finde ud af, hvordan han er involveret i det hele.
Du kan dog godt springe direkte på serien, selvom du ikke har set filmen. Så bered dig på at få pulsen i vejret, når Limitless kommer i afspilleren og sender dig ud på en både intens og spændende tur ind i en verden af hemmligheder og utrolige historier, der folder sig ud over hele 22 medrivende afsnit på i alt 15 timers serieunderholdning.
– Limitless den komplette serie er udkommet på dvd den 5. januar 2016.
Titel: Limitless – den komplette serie
Udgivelsesdato: den 5. januar 2016
Medvirkende: Jake McDorman, Jennifer Carpenter, Hill Harper, Bradley Cooper m.fl.
Spilletid: 15 timer 2 minutter
BILLIONS SÆSON 1: Paul Giamatti og Damian Lewis sammen i ny dramaserie om magt og politik
En serie du skal se: Jeg er ret så vild med Paul Giamatti, så da jeg hørte, at han skulle spille en af to hovedroller i en serie, så spidsede jeg ører. Hans counter-part er Damian Lewis, som bestemt også har en ok stjerne i min bog. Det er dog Paul Giamatti, der for mig i første omgang var trækplastret ved den nye Showtime-dramaserie Billions, hvor første sæson netop er landet på Blu-ray og dvd.
I serien finder man som sagt Paul Giamatti og Damian Lewis i hovedrollerne, hvor man kommer ind i en verden af magt og politik i New Yorks højfinans-verden. Deraf seriens titel, som du nok havde retnet ud. Giamatti spiller den både Den snedige statsanklager Chuck Rhoades, mens Lewis er den geniale og ambitiøse såkaldte hedgefond-konge Bobby Axelrod.
De to bestemt ikke bedste venner – snarere tværtimod. For de to er nemlig på ”farlig kollisionskurs”, som Blu-ray-coveret rammende beskriver det. For det er ikke samarbejde, der just spiller ind i deres forhold. Derimod går de efter struben på hinanden i en benhård verden af magt og masser af dollars på spil. Ja, grådig spiller bestemt også ind i deres kamp for at bekrige hinanden.
Så hvis du er til serier om hårdkogte og udspekulerede karakterer, der ikke går af vejen for nogen eller noget i deres jagt på at opnå deres mål i en farlig finansverden, hvor alle synes at være mod alle, så bør du forsøge dig med 1. sæson af Billions, der byder på 12 afsnit. Og falder serien i din smag, kan du glæde dig over, at den er blevet fornyet med en sæson 2.
Blu-ray-udgivelsen byder udover sine 11 timer og 27 minutters lange 1. sæson også på en række ekstramateriale, hvor man blandt andet får et kig på seriens karakterer videre til seriens locations og sproget i serien. Så hop roligt på her og tag en tur til et benhårdt New York, hvor der er billioner på spil.
– Billions sæson 1 er udkommet på dvd den 15. december 2016.
[tabgroup][tab title=”Billions sæson 1 | dvd”]
Titel: Billions sæson 1
Udgivelsesdato: den 15. december 2016
Medvirkende: Paul Giamatti, Damian Lewis m.fl.
Spilletid: 11 timer 27 minutter
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2016/12/Billions-season-1-blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-12-16 13:01:472016-12-16 13:01:47BILLIONS SÆSON 1: Paul Giamatti og Damian Lewis sammen i ny dramaserie om magt og politik
Fear te Walking Dead sæson 2: Zombierne er tilbage!
7. december 2016/i Blu-ray-anbefaling, Blu-ray/DVD, En serie du skal se /af Bjarke Friis Kristensen
Blu-ray-anbefaling: Jeg eeeelsker zombier. Ja, jeg er altså en af dem, der praktisk talt ikke kan få nok af de levende døde. Hverken på film eller som tv-serie. Der er bare noget ganske enkelt vammelt fascinerende ved dem – både tematisk, men også bare i den måde de er klamme og skræmmende på. Det er de også i denne anden sæson af serien Fear te Walking Dead.
Serien fungerer som et companion piece og prequel til Te Walking Dead – og kan altså fint ses uafhængigt af den (anden) populære zombieserie – som jeg da også sluger rådt. Præmissen er dog den samme i denne serie, som den er i så mange andre zombie-sammenhænge. Nemlig den, at man følger en gruppe mennesker, der skal overleve i en verden, der er fyldt med smaskende kadavere.
Efter at have set, hvordan zombieudbruddet startede i seriens første sæson, fortsætter mareridtet nu blot for fuld postapokalyptisk skrue i denne sæson 2, der modsat første sæsons 6 afsnit byder på hele 15 afsnit. Her graves der således endnu dybere ned i de menneskelige lag, nuancer og skyggesider, der kommer både boblende op til overfladen og eksploderer, når først katastrofen rammer.
Man følger her således Madison, Travis, Daniel og deres familier, der ender på båden Abigail – dog uden at vide, hvor stort omfanget af zombieapokalypsen egentlig er. En uhyggelig uvished. Militæret gør dog hvad det kan for at komme de levende døde til livs, mens de almindelige mennesker på gaden gør deres for at overleve. Og nej, selvom det måske kunne synes sådan, så er det ikke nødvendigvis særligt sikkert at forskanse sig på en båd…
Så ja, bered dig på endnu mere zombiesnask med Blu-ray-udgivelsen af sæson 2 af Fear te Walking Dead, der udover seriens 10 timer og 46 minutter også byder på lidt ekstramateriale. Her finder man en making of sæson 2 samt web-serien Flight 462, der byder på mere zombie-skræk.
– Fear te Walking Dead sæson 2 udkommer på dvd og Blu-ray den 8. december 2016.
https://filmskribenten.dk/wp-content/uploads/2016/12/Fear-the-Walking-Dead-Season-2-blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-12-07 12:43:042016-12-07 12:43:14Fear te Walking Dead sæson 2: Zombierne er tilbage!
BONES SÆSON 11: Så er der nye mordgåder med Bones og Booth
29. november 2016/i En serie du skal se /af Bjarke Friis Kristensen
En serie du skal se: Du har siden 2005 kunnet følge duoen bestående af retsmediciner og knogle-eskpert Dr. Temperance ”Bones” Brennan og specialagent Seeley Booth fra FBI – henholdsvis Emily Deschanel og David Boreanaz – i krimi-serien Bones. Nu er 11. sæson udkommet på dvd, så du i 22 nye episoder kan følge de to forsøge at opklare det ene mord efter det andet.
Serien tager nemlig udgangspunkt i sager, hvor resterne af afdøde personer spiller en helt central rolle. Nej, det er ikke tilfældet, at serien hedder Bones. Serien er skabt af den garvede serie-mand Hart Hanson, der blandt andet også har været med til at lave Backstrom, Judging Amy og Stargate SG-1. Serien er løst baseret på den retsmedicinske antropolog Kathy Reichs liv og krimi-forfatterskab. Hun er desuden også producent på serien – så virkelighedens retsmedicinske proces spiller også ind.
I serien skriver Dr. Temperance ”Bones” Brennan sjovt nok også succesfulde krimier, der inkluderer en fiktiv retsmediciner ved navn Kathy Reichs. Udover David Boreanaz (ja, Angel fra Buffy) og Emily Deschanel finder du også andre og spændende skuespillere på rollelisten som blandt andre Michaela Conlin, T. J. Thyne og Eric Millegan. Og i denne sæson er der ikke mindre drama, for duoen er ved simpelthen at splitte op på grund af deres arbejde.
Du kan med andre ord roligt kaste dig over Bones, hvis du er vild med mordmysterier, retsmedicinsk opklaringsarbejde og sort humor. For med denne 11. og andensidste sæson er der mere af det hele, mens den 12. og sidste sæson venter med at rulle over din skærm i 2017. Så tøv ikke og tag med Dr. Bones og Seeley Booth på nye mordmysterier. Dvd-udgivelsen byder desuden på slettede scener samt spas fra optagelserne.
– Bones sæson 11 er udkommet på dvd den 24. november 2016.
[tabgroup][tab title=”Bones sæson 11 | dvd”]
Titel: Bones sæson 11
Release: den 24. november 2016
Medvirkende: Emily Deschanel, David Boreanaz m.fl.
Spilletid: 16 timer 2 minutter
Udgiver: 20th Century Fox Home Entertainment[/tab][/tabgroup]
https://filmskribenten.dk/wp-content/uploads/2016/11/bones-season-11-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-29 10:39:162016-11-29 10:39:16BONES SÆSON 11: Så er der nye mordgåder med Bones og Booth
TE STRAIN SÆSON 2: Skræk-serie fra mesteren Guillermo del Toro
26. november 2016/i En serie du skal se /af Bjarke Friis Kristensen
Serie-anbefaling: Guillermo del Toro er en af mine yndlingsfilmskabere, så da det i sin tid blev annonceret, at han sammen med en Chuck Hogan skulle stå bag en horror-serie baseret på deres bogtrilogi, så spidsede jeg ører. Nu er anden sæson af Te Strain så landet på dvd til glæde for alle fans af del Toro, serier og horror.
Det drejer sig om 13 nye episoder, der udspiller sig over 10 timer. Guillermo del Toro og Chuck Hogan skrev i sin tid også pilotafsnittet af serien, som Guillermo del Toro ligeledes instruerede. Han har også været inde over første afsnit af anden sæson som instruktør, men ellers er sæsonens afsnit varetaget af andre kompetente folk.
De to skabere af serien samt bøgerne fungerer dog hele vejen som producere på Te Strain, hvor en mystisk virus dræber de fleste passagerer om bord på et fly og efterfølgende forvandler New Yorks beboere til frygtindgydende skabninger. Lederen af Center for sygdomsbekæmpelses, Canary Team, Ephraim Goodweather kæmper her fortsat på at finde et biologisk våben, der kan komme de klamme skabninger til livs – og i det hele taget finde ud af, hvad der foregår.
For den dødelige virus skal naturligvis stoppes. Men intet er helt som ser ud til i serien, der både byder skumle mostre, masser af hemmeligheder og overnaturlige væsner. Udover Corey Stoll i rollen som Ephraim Goodweather, finder man også skuespillere som blandt andre David Bradley som professor Abraham Setrakian, der leder efter en gammel bog, der indeholder svaret på, at vinde over den skræmmende Master.
Så hvis du allerede er blevet bidt af første sæson, er der heldigvis mere godt i vente nu – og ellers bør du da forsøge at hoppe på her. Der venter desuden også en tredje sæson. Udgivelsens ekstramateriale består blandt andet af kommentarspor, featuretter, der ser nærmere på serien med interviews af cast og crew samt slettede scener og spas fra optagelserne.
Te Strain sæson 2 udkommer på dvd den 24. november 2016.
[tabgroup][tab title=” Te Strain sæson 2 | dvd “]
Titel: Te Strain sæson 2, 2015
Release: den 24. november 2016
Instruktion: Guillermo del Toro m.fl.
Medvirkende: Corey Stoll, Mia Maestro, David Bradley m.fl.
Spilletid: 9 timer 59 min.
Udgiver: Paramount Pictures Home Entertainment[/tab][/tabgroup]
https://filmskribenten.dk/wp-content/uploads/2016/11/strain-s2-dvd-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-26 17:04:052016-11-26 17:04:05TE STRAIN SÆSON 2: Skræk-serie fra mesteren Guillermo del Toro
Under te Dome – sæson 1-3: Stephen King er hjernen bag serien om en by i fangenskab
26. november 2016/i En serie du skal se /af Bjarke Friis Kristensen
En serie du skal se: Stephen King har som bekendt skrevet virkeligt mange bøger – og flere af dem er heldigvis også endt med at blive lavet til fremragende film. Stephen King er også manden bag bogen, som er forlægget for den amerikanske drama- og science fiction-serie Under te Dome. Nu er seriens samtlige tre sæsoner udkommet i en samlet boks dvd.
Seriens både skræmmende og spændende præmis er – som titlen indikerer – at en helt by pludselig og uden nogen forklaring bliver afskåret fra resten verden, da en enorm og gennemsigtig kuppel lægger sig over byen Chester’s Mill. Således er beboerne isoleret uden adgang til internet og uden mobilsignaler. Virkelig en ubehagelig tanke for os moderne mennesker, der ellers hele tiden kan komme i kontakt med alle hele tiden.
Med andre ord altså et solidt grundlag for en intens og overraskende serie med et menneskeligt drama i centrum, hvilket er noget af det, som Stephen King virkelig formår at skrive om. For med folk fanget under sådan en kuppel, kan der ikke andet end at opstå frygt og frustration samt splid og grupperinger. Og det gør der da også. Og hvem står i det hele taget bag den mystiske kuppel og hvorfor?
På rollelisten til at bringe dramaet til live finder man blandt andre Mike Vogel, Rachelle Lefevre, Alexander Koch, Eddie Cahill og Colin Ford i både karismatiske og nuancerede roller. For naturligvis kan man ikke sådan lige gennemskue alles motiver – gode som mindre gode. For hvem er i grunden ven eller fjende? Hvem kan man stole på og hvem kan man ikke stole på?
Ja, der venter med andre ord 39 afsnit fordelt på i alt 25 timer og 52 minutters spændende serieunderholdning med den komplette serie på dvd af Under te Dome. Desuden medfølger der også en omgang ekstramateriale til hver sæson. Blandt andet behind te scenes samt et nærmere kig på sæsonerne og universet samt forlængede og slettede scener.
– Under te Dome – den komplette serie er udkommet på dvd den 24. november 2016.
[tabgroup][tab title=”Under te Dome | dvd”]
Originaltitel: Under te Dome, 2013-2015
Release: den 24. november 2016
Instruktion: Niels Arden Oplev m.fl.
Spilletid: 25 timer 52 min.
Distributør: Paramount Home Entertainment[/tab][/tabgroup]
https://filmskribenten.dk/wp-content/uploads/2016/11/under-the-dome-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-26 12:36:012016-11-26 12:36:01Under te Dome – sæson 1-3: Stephen King er hjernen bag serien om en by i fangenskab
TE GOOD WIFE SÆSON 7: Alicia Florrick er tilbage for sidste gang
25. november 2016/i En serie du skal se /af Bjarke Friis Kristensen
En serie du skal se: Hvis du endnu ikke har kastet dig over den amerikanske drama-serie Te Good Wife, så er det vist ved at være på tide. For serien har nemlig kørt siden 2009 og den syvende og sidste sæson er nu udkommet på dvd her i landet. Det politiske drama har sit omdrejningspunkt om advokaten Alicia Florrick, der spilles af Julianna Margulies. Hun forsøger at få både familielivet og karrieren til at fungere, hvor der her venter nye overraskelser for sidste gang.
I denne sidste sæson er hun nu partner i det firma, hvor det hele startede med hende som advokat. Men selvom dette er finalesæsonen betyder det bestemt ikke, at der ikke er problemer og drama – for det er der. Blandt andet møder Alicia en ny fortrolig ven, mens hendes mand stiler efter pladsen i Det Hvide Hus. Ja, der spilles højt spil, mens dramaet snor sig om det solide cast.
Serien er skabt af ægteparret Robert King og Michelle King – jeg skal dog ikke kunne sige, om de er blevet inspireret af deres eget forhold. Men mon ikke de er det bare en smule. Og så har serien en fornem executive producer i legendariske Ridley Scott. Serien har desuden været nomineret til et hav af Golden Globes og vundet en række Emmy-priser, hvor blandt andet Julianna Margulies har vundet både en Emmy og en Golden Globe for sin præstation i serien.
Denne sidste sæson løb fra 2015 til i år og indeholder intet mindre end 22 episoder. Det betyder hele 15 timers serie-underholdning med en adskillige plottråde, komplekst drama og ikke mindst en lang række dygtige skuespillere – som netop Julianna Margulies i hovedrollen videre til en favorit i en rap Christine Baranski samt Matt Czuchry, Alan Cumming og Chris Noth (ja, selveste Mr. Big) samt Jeffrey Dean Morgan (ja, ham det dumme svin fra Te Walking Dead).
Dvd-udgivelsen byder desuden også på en omgang ekstramateriale, hvor man blandt andet får et indblik i seriens musik, videre til en tur med til finale-festen på den røde løber samt spas fra settet, slettede og forlængede scener samt et farvel til Alicia Farewell, der nu har nået sin ende i serieland efter 7 sæsoner.
– Te Good Wife sæson 7 er udkommet på dvd den 24. november 2016.
[tabgroup][tab title=”Te Good Wife sæson 7 | dvd”]
Titel: Te Good Wife sæson 7
Release: den 24. november 2016
Instruktion: Robert King m.fl
Medvirkende: Julianna Margulies m.fl.
Spilletid: 15 timer 11 min.
Udgiver: 20th Century Fox Home Entertainment[/tab][/tabgroup]
https://filmskribenten.dk/wp-content/uploads/2016/11/good-wife-season-7-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-25 11:08:372016-11-27 11:10:04TE GOOD WIFE SÆSON 7: Alicia Florrick er tilbage for sidste gang
GAME OF THRONES SÆSON 6: Forrygende serieunderholdning
23. november 2016/i Blu-ray-anbefaling, Blu-ray/DVD, En serie du skal se /af Bjarke Friis Kristensen
Blu-ray-anbefaling: Ja, hvor starter og slutter jeg lige med en anbefaling af den nyeste og 6. sæson af den mægtige HBO-serie Game of Thrones? For der er så mange karakterer og så mange plottråde, der snor sig ind og ud af hinanden, at det kan være svært at vide, hvor man skal starte. Netop denne historie- og karaktermæssige kompleksitet er dog også netop det, der gør serien så spændende.
Her bugter det store persongalleri og de mange relationer sig forsat uforudsigeligt og medrivende ind og ud af hinanden. Krigen raser og vinder sæsonen igennem intenst momentum og kulminerer i et hidsigt og medrivende afsnit 9. Der er her blandt andre den skånselsløse Lannister-familie og den ærefulde Stark-slægt, der fortsat kæmper om magten, mens adskillige andre parter også blander sig.
Jeg vil ikke begive mig ud i et længere referat af seriens handling, eller rettere handlinger. Det store persongalleri afføder nemlig så mange historier og sidehistorier, at man må holde tungen lige i munden for at følge med. Af of til også lidt for meget i denne ombæring. Men når først enderne mødes, så er det altså fortsat helt forrygende serieunderholdning med medrivende payoff.
Balancegangen mellem de mange parter holder i denne sjette sæson, så fortællingen rodfæster sig, hvor alle på hver deres måde er spændende at følge. For det er absolut aldrig kedeligt at se, hvor serien tager sine karakterer hen. En af seriens fortsat store styrker er nemlig uforudsigeligheden – i handling og karakterudviklingen.
For lige som man tror at have regnet en karakter ud, lægges der nye, overraskende nuancer til. Blandt andet er dværgen Tyrion Lannister stadig en af seriens mest interessante karakterer – Peter Dinklage brillerer fortsat med en kompleks blanding empati og magtfuld beslutsomhed, mens Emilia Clarke også stadig er en af mine favoritter at følge som Daenerys Targaryen som beslutsom hærfører og dragemoder.
Serien er baseret på George R.R. Martins bogserie, som jeg dog aldrig har læst en side af. Men i serieform er Game of Thrones fortsat noget af det bedste, der findes. Serien holder ganske enkelt et imponerer niveau med sit gennemførte middelalderlige fantasy-univers, hvor de gribende karaktererne og handlingens uforudsigelighed fortsat er seriens store styrke og medrivende kerne.
Serien gør sig desuden også forrygende godt på Blu-ray, hvor universet gengives med et flot, farvemættet og veldefineret billede, mens den velbalancerede lydside spiller dynamisk. Ekstramaterialet imponerer ligeledes med blandt andet kommentarspor med cast og crew videre til et kig på en af sæsonens store krigsscener videre til behind te scenes og en omfattende in-episode guide afsnittene. Ja, der er masser at dykke ned i på udgivelsen udover de 10 afsnit.
– Game of Thrones sæson 6 er udkommet på dvd og Blu-ray den 14. november.
https://filmskribenten.dk/wp-content/uploads/2016/11/game-of-thrones-season-6-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-23 12:40:222016-11-23 12:40:22GAME OF THRONES SÆSON 6: Forrygende serieunderholdning
Angel – Den komplette serie: En okkult verden af vampyrer, dæmoner og andre lyssky typer
21. november 2016/i En serie du skal se /af Bjarke Friis Kristensen
Serie-anbefaling: Du kender sikkert godt Buffy te Vampire Slayer – eller vampyrernes skræk, som hun blev kaldt på dansk tv. Det gør jeg i hvert fald, og jeg så troligt serien, da den i sin tid blev vist på TV2 hver søndag. I serien finder man David Boreanaz som vampyren Angel – og han var så populær en karakter, at han fik sin helt egen tv-serie. Den er som Buffy også var skabt af Joss Whedon dog i samarbejde med David Greenwalt.
Serien havde premiere tilbage i 1999 og løb i hele fem sæsoner frem til 2004, hvor det i alt blev til 110 afsnit med Angels overnaturlige og dæmonfylde verden. Nu er hele serien så udkommet i en komplet dvd-boks, så du kan opleve eller genopleve Angel og hans mange kvaler og problemer – både med sine indre dæmoner og ikke mindst de ydre monstre, skurke og andre fæle væsner.
Angel er en vampyr, der har fået genskabt sin menneskelige sjæl. Dette giver ham en række moralske sjælepinsler samt skyld og sin del af anger, da han før det har levet en vild, blodig og drabelig vampyrtilværelse med adskillelige uskyldige liv på samvittigheden. I serien arbejder han nu som privatdetektiv i Los Angeles, hvor han således synes at kunne rode bare en smule bod på alle de dystre ugerninger, der hører hans fortid til.
Således er serien bundet op på hans forskellige sager, hvor han ligeledes kan hjælpe folk, der er faret vild i livet på rette vej igen. Men bare rolig, for som i Buffy, finder man også her sin del af ondskab i form af vamle dæmoner, der ofte også arbejder sammen med almindelige mennesker og gerne i ledtog med det onde advokatfirma Wolfram & Hart, der er bundet op på det okkulte.
Så tag en tur tilbage til en tv-serie, der i hvert fald for mit vedkommende fyldte sin del af mine første år som seriefan. En serie, hvor du udover den mere end 200 år gamle Angel, møder et stort og spraglet persongalleri af både gode, onde og alt derimellem – blandt andet og ikke mindst Angels makker Allen Francis Doyle (Glenn Quinn), der er halvt menneske og halvt dæmon.
– Angel den komplette serie er udkommet på dvd den 24. november 2016.
https://filmskribenten.dk/wp-content/uploads/2016/11/angel-den-komplette-serie-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-21 17:17:192016-11-21 17:17:34Angel – Den komplette serie: En okkult verden af vampyrer, dæmoner og andre lyssky typer
Kom med på det både uhyggelige og smukke Hotel Cortez med American Horror Story sæson 5
23. oktober 2016/i En serie du skal se /af Bjarke Friis Kristensen
En gysende serie på dvd: Så kan du godt pakke kufferten og bestille flybillet. For med denne femte sæson af horror-serien American Horror Story flytter man nemlig ind på det skræmmende Hotel Cortez i Los Angeles. Men bare rolig, for du kan naturligvis nyde samtlige 12 nye afsnit i hjemmets trygge rammer – hvilket er en god ting, når den uhyggelige serie først folder sig ud.
Det gamle hotel er nemlig hjemsøgt af både dæmoner og spøgelser. Nå ja, der er naturligvis også en gammel vampyr på hotellet, der går under navnet Grevinden – hun spilles af Lady Gaga, der oven i købet vandt en Golden Globe for den rolle. Så du kan jo nok regne ud, at ikke er helt stille og roligt på hotellet, hvor en række mord, da også har forbindelse til Grevinden, der er en af hotellets mange mystiske gæster.
Selvom du måske ikke har set nogle af de andre sæsoner i American Horror Story, kan du fint hoppe på denne femte sæson, da det nemlig er en antologi-serie og på den måde består af mere eller mindre afsluttede sæsoner og historier.
Men har du allerede stiftet bekendtskab med serien, kan du jo blot glæde dig til endnu en både smuk, atmosfærefuld og creepy sæson med aparte karakterer og grufulde gåder, der byder på hele 10 timer og 17 minutter i selskab med sæsonens kuriøse og uhyggelige personager og mysterier.
American Horror Story: Hotel – sæson 5 er udkommet på dvd den 20. oktober 2016.
[tabgroup][tab title=”American Horror Story: Hotel – sæson 5 | dvd”]
Titel: American Horror Story: Hotel – sæson 5
Release: den 20. oktober 2016
Medvirkende: Lady Gaga m.fl.
Spilletid: 10 timer 17 min.
Udgiver: 20th Century Fox Home Entertainment[/tab][/tabgroup]
https://filmskribenten.dk/wp-content/uploads/2016/10/american-horror-story-season-5-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-10-23 11:08:342016-10-23 11:08:45Kom med på det både uhyggelige og smukke Hotel Cortez med American Horror Story sæson 5
Side 1 af 512345
FØLG OS PÅ FACEBOOK
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.173) Artikel  (50) Biograf  (650) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme